«Նոր ժամանակներ» կուսակցության ղեկավար Արամ Կարապետյանը «Առավոտ»-ի հետ զրույցում մի քանի դիտարկում է արել «Մարտի 1»-ի խորհրդարանական հանձնաժողովի աշխատանքների վերաբերյալ. - «Ես կարծում եմ, որ հանձնաժողովը ցայսօր իրավամբ չի կարողացել պարզել մարտի 1-ի առավոտյան ոստիկանական ուժերի կիրառման իրավական հիմքերը: Չի պարզել նաեւ, թե ով է կայացրել այդ քաղաքական որոշումը` խաղաղ ցուցարարների վրա ուժ գործադրելու: Իմ կարծիքով, այդ քաղաքական որոշումը կայացրել է Ռոբերտ Քոչարյանը` խորհրդակցելով հայտնի ոչ ֆորմալ շտաբի հետ, որը, իմ տեղեկություններով, գործել է դեռեւս 2007 թվականի հոկտեմբերից, միգուցեեւ ավելի վաղուց: Իմ տպավորությամբ, հանձնաժողովը չի էլ ցանկանում անդրադառնալ այդ հարցերին»: